Verbruikersake: As dit te goed is om waar te wees   Foto ter illustrasie. (Foto: Jp Valery/Unsplash.) Almal praat deesdae oor die geldmaakskema Crowd1. Deskundiges sê dit is beslis ŉ piramideskema, maar mense wat al geld daaruit verdien het en die maatskappy self beweer dit is nie ŉ piramideskema nie, aangesien dit “opvoedkundige produkte” verkoop. Mense wat al geld gemaak het uit die skema, waar jy R2 000 betaal en ander mense werf om aansienlike bedrae te verdien, raak warm onder die kraag as jy die skema bevraagteken. Dit het egter opnuut die soeklig op piramideskemas laat val. Maar wat is ŉ piramideskema? Ina Opperman verduidelik en waarsku dat enigiemand wat by ŉ piramideskema betrokke is in die moeilikheid kan beland. Die Finansiëlesektoreguleerder (FSCA) het verbruikers verlede week teen Crowd1 gewaarsku omdat dit nie geregistreer is om finansiële dienste te lewer nie en dus nie ŉ gemagtigde finansiëlediensteverskaffer of ŉ verteenwoordiger van ŉ gemagtigde finansiëlediensteverskaffer is nie. Die FSCA het die omsigtigheidsowerheid van die reserwebank gevra om ondersoek in te stel. Die Nasionale Verbruikerskommissie het ook bevestig dat hy ŉ klagte oor Crowd1 ontvang het en ondersoek instel om te sien of daar gronde is vir ŉ formele ondersoek. Indien die ondersoek dui op enige oortreding van die Wet op Verbruikersbeskerming, sal die kommissie besluit wie om aan te kla. Die kommissie wys verbruikers daarop dat deelname aan ŉ piramide- of vermenigvuldigingskema en die werwing van lede ŉ strafbare oortreding is. “Covid-19 het ekonomiese ontwrigting veroorsaak en verbruikers probeer om ekstra geld te maak. Die wet verbied egter deelname aan enige onwettige skema. “Artikel 43 van die wet raai verbruikers af om deel te neem of wetend of onwetend ŉ ermenigvuldigingskema te bevorder en dit is ŉ oortreding van die wet,” sê Thezi Mabuza, waarnemende verbruikerskommissaris. Volgens artikel 43 beteken “deelnemer” in hierdie opsig iemand wat tot ’n skema toegelaat word vir ŉ “teenprestasie”. ŉ Teenprestasie is, volgens die definisies in artikel 1 van die wet, enigiets van waarde wat in ruil vir goedere of dienste gegee en aanvaar word, insluitende: Die betekenis van teenprestasie sluit egter nie volgens artikel 43 die volgende in nie: Jy is ŉ deelnemer aan die skema as jy ŉ bedrag betaal om aan te sluit. Artikel 43 verbied enigiemand om direk of indirek: te bevorder, of wetend daarby aan te sluit, in te skryf of daaraan deel te neem, of enigiemand anders kry om dit te doen. Vermenigvuldigingskema: Wanneer iemand ’n effektiewe jaarlikse rentekoers, op die voorgeskrewe wyse bereken, wat minstens 20% meer is as die reserwebank se repokoers, soos op die datum van belegging of aanvang van deelname, aan ’n verbruiker, belegger of deelnemer aanbied, belowe of waarborg, ongeag of die verbruiker, belegger of deelnemer ’n lid van die skema word. Piramideskema is ’n reëling, ooreenkoms, praktyk of skema indien Kettingbrief: ’n reëling, ooreenkoms, praktyk of skema wat: Besoek die webwerf van die FSCA by www.fsca.co.za of bel die tolvry nommer 0800 110 443.